**13. Skraćeni zapisnik sjednice Školskog odbora Osnovne škole Gvozd, Gvozd održane 24. siječnja 2023. godine s početkom u 10 sati**

Sjednici je nazočno 5 od 7 članova Školskog odbora.

1. **točka**

Temeljem odredbi Zakona o arhivskom gradivu i arhivima (»Narodne novine«, broj 61/18., 98/19. i 114/22. ), članka 5. i 7. Pravilnika o upravljanju dokumentarnim gradivom izvan arhiva (»Narodne novine«, broj 105/2020.), te članka 58. Statuta , Školski odbor Osnovne škole Gvozd, Gvozd donio je Pravila za upravljanje dokumentarnim gradivom Osnovne škole Gvozd, Gvozd s Popisom dokumentarnog gradiva Osnovne škole Gvozd, Gvozd s rokovima čuvanja. Ova Pravila stupaju na snagu danom objave na oglasnoj ploči škole, tj. na web stranicama Osnovne škole Gvozd, a nakon prethodnog odobrenja Državnog arhiva u Karlovcu.

1. **točka**

Na temelju Odluke o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023. (Narodne novine 156/2022 od 30.12.2022) Školski odbor je donio odluku da cijena prehrane učenika u drugom polugodištu školske godine 2022/2023. iznosi 1,33 €, tj. 10,00 kn po danu. Odluka se primjenjuje od 9. prosinca 2023. godine.

1. **točka**

Na temelju odredbi Zakona o uvođenju eura kao službene valute u Republici Hrvatskoj ( Narodne novine 57/22. i 88/22.) Školski odbor Osnovne škole Gvozd donio je odluku

da su cijene smještaja djece u Programu predškolskog odgoja pri Osnovnoj školi Gvozd izražena u eurima od 1.1.2023. godine sljedeće:

-za smještaj jednog djeteta u vrtiću cijena je 53,09 eura;

-za drugo dijete iz iste obitelji, cijena smještaja iznosi 39,82 eura;

-za treće dijete iz iste obitelji cijena smještaja iznosi 26,54 eura.

Cijene za drugo i treće dijete odnose se samo na djecu koja su smještena u dječji vrtić .

Ove cijene se ne odnose na ukupan broj djece koju ima jedna obitelj.

1. **točka**

Donesen je zaključak da će se o prethodnoj suglasnosti za radno mjesto pomoćnika u nastavi odlučivati na sljedećoj sjednici.

Sjednica je završena u 10 sati i 30 minuta.